Bašķiņkalns

Bašķiņkalns ir pilskalns, kas atrodas Talsu novada Ārlavas pagasta centrālajā daļā, uz rietumiem no Laukmuižas.

Pilskalnu 1923. gadā aprakstījis Ernests Brastiņš, kurš atzīmēja, ka pilskalns ir augstākais pakalns apkaimē un nogāzes ir mākslīgi apstrādātas.

Pilskalna plakums nelīdzens, ap 20 x 40 metrus liels, ar kritumu uz dienvidu pusi. Konstatēts apmēram 0,3—0,8 metrus biezs kultūrslānis. 1939. gadā Pēteris Stepiņš konstatējis, ka Bašķiņkalnam dienvidrietumos un austrumos ap 100 metru platā joslā bijusi apmetne, kas gandrīz iznīcināta meliorācijas un lauksaimnieciskās darbības rezultātā. 1984. gadā, ņemot granti ceļa būves vajadzībām, postīta pilskalna dienvidrietumu nogāze un konstatēts apmēram 60 cm biezs kultūrslānis.

 Foto galerija 

 Ārējās saites 

 Bašķiņkalns portālā latvijas-pilskalni.lv

Kategorija:Pilskalni Kurzemē
Kategorija:Ārlavas pagasts
Kategorija:Arheoloģiskie pieminekļi Latvijā